Diari Oficial de la Generalitat Valenciana


Sumari del DOGV 9232, del 10-12-2021 (2021/12228)

RESOLUCIÓ de 29 de novembre de 2021, de la Direcció General Operativa, per la qual es publica la llista definitiva de personas admeses i excloses per a la prova avaluadora del personal del servei específic d'admissió, a efectuar el mes desembre de 2021.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12996


Data del document
:   29-11-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 29 de novembre de 2021, de la Direcció General Operativa, per la qual es publica la llista definitiva de personas admeses i excloses per a la prova avaluadora del personal del servei específic d'admissió, a efectuar el mes desembre de 2021. [2021/12995]  
Dins del marc de la normativa de desplegament de la Llei 14/2010, de 3 de desembre, d'espectacles públics, activitats recreatives i establiments públics, la Resolució de 14 de setembre de 2021 (DOGV 9179, 22 de setembre) va aprovar les bases generals i la convocatòria de la prova avaluadora per a l'acreditació del personal del servei específic d'admissió, a efectuar l'últim trimestre de 2021.  
En virtut del procediment establit, la Resolució de 10 de novembre de 2021, de la Direcció General Operativa (DOGV 9219, 19 de novembre) va publicar la llista provisional d'admesos i exclosos per a la indicada prova avaluadora. Així mateix, s'obria un termini de deu dies hàbils perquè els aspirants esmenaren la documentació no aportada o aportada amb deficiències.  
En aquest marc, l'apartat 5, paràgraf 3, de la Resolució de 14 de setembre preveu que, en el termini de deu dies hàbils, a comptar des de la finalització del termini d'esmena, la Direcció General Operativa publicarà en el Diari Oficial de la Generalitat Valenciana i als taulers d'anuncis del departament, en les tres províncies, la llista definitiva d'admesos i exclosos de la convocatòria. En aquesta publicació s'indicaran l'hora i el lloc en què es realitzarà la prova avaluadora.  
  
En conseqüència, aquesta resolució, una vegada transcorreguts els terminis establits per a l'esmena de la documentació per part dels aspirants, té com a finalitat continuar el procediment iniciat seguint la tramitació establida en la Resolució de 10 de setembre a què s'ha fet referència.  
Per tot això, i d'acord amb l'article 5 abans esmentat, en relació amb l'article 13 del Decret 172/2020, de 30 d'octubre, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a què fa referència l'article 6 de la Resolució de 14 de setembre de 2021, la llista definitiva d'admesos (annex I d'aquesta resolució) i la llista provisional d'exclosos (annex II) per a la prova avaluadora per a l'acreditació del personal del servei específic d'admissió, a efectuar el desembre de 2021.  
  
  
Segon  
La realització de la prova avaluadora serà a les 09.30 hores del dia 13 de desembre de 2021.  
  
Tercer  
Els llocs de realització de les proves avaluadores del personal del servei específic d'admissió seran:  
- Província d'Alacant: Seu Universitària Alacant. Adreça: avinguda de Ramón y Cajal, 4, d'Alacant.  
- Província de Castelló: dependències de la Direcció Territorial de la Conselleria de Justícia, Interior i Administració Pública a Castelló. Adreça: carrer Major, núm. 78, de Castelló de la Plana (Casa dels Caragols).  
- Província de València: dependències de l'Escola Valenciana d'Estudis de la Salut (EVES). Adreça: carrer de Juan de Garay, núm. 21, de València.  
  
Quart  
Els aspirants que n'hagen sigut exclosos podran, en el termini establit en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, interposar un recurs d'alçada davant el secretari autonòmic de Seguretat i Emergències, tal com estableix l'article 5.3 de la Resolució de 14 de setembre de 2021.  
  
Cinqué  
Les llistes definitives que consten en els annexos d'aquesta resolució incorporen els aspirants que, sense haver sigut inclosos en la llista provisional publicada, van acreditar amb posterioritat a aquesta publicació que havien presentat dins del termini la documentació exigida per a l'esmena requerida i que, en conseqüència, tenien el dret a poder realitzar les proves avaluadores previstes.  
  
València, 29 de novembre de 2021.- El director general d'Operativa: Ángel Paredes Mazón.